थाना प्रभारी निरीक्षक रामनगर धर्मेद्र सिंह रघुवंशी ने बताया कि क्षेत्र के लोधौरा गांव में कई सालों से चल रही अवैध पटाखा फैक्ट्री का भंडाफोड़ किया गया। सोमवार की दोपहर पुलिस ने यहां छापेमारी कर कर तेज आवाज के पटाखे बनाने के सामान के साथ ही इस कारोबार में शामिल तीन लोगों को भी दबोचा। पुलिस के मुताबिक पकड़े गए अरोपी लंबे समय से इस तरह के अवैध धंधे में शामिल थे। यही नहीं यह अवैध रूप से गोला, पटाखा बना कर आसपास के जिलों में सप्लाई भी करते थे। उल्लेखनीय है कि इस गांव में दो वर्ष पूर्व भी विस्फोट भी हुआ था। इसमें कई लोग घायल हो गए थे।